Linga (grupa) - Vikipēdija

# Linga (grupa)

### Vikipēdijas raksts

Linga
grupas solists Gvido Linga
Galvenā informācija
Izcelsmes vieta | Rīga, Latvija
Žanrs | roks
Darbības gadi | 1988-pašlaik
Izdevējkompānija | Mikrofona Ieraksti
Dalībnieki
Gvido Linga Armands Cālītis Viktors Fedosejevs Elmārs Rudzītis Juris Norītis
Bijušie dalībnieki
Ivars Makstnieks Edgars Ķauķis Juris Rubīns

Linga ir latviešu rokgrupa, kuras solists ir Gvido Linga. Grupu 1988. gada decembrī dibināja bijušais grupas "Zig Zag" līderis Gvido Linga un ģitārists Armands Cālītis, kad viņi kopīgi ierakstīja dziesmu "Pilsēta".

Grupas pirmā publiskā uzstāšanās notika festivālā "Roks par neatkarību" 1989. gada martā, kad grupai pievienojās ģitārists Viktors Fedosejevs un sintezatorists Ivars Makstenieks. Vasarā uz grupu atnāca arī bundzenieks Juris Norītis un saksofonists Elmārs Rudzītis. Gandrīz visu dziesmu tekstu autors bija Gvido brālis Igors Linga. 1989. gadā Linga ierakstīja savu pirmo albumu kasetes formātā, kuram gan nebija nosaukuma. 1990-to gadu sākumā "Linga" jau kļuva par vienu no populārākajām Latvijas grupām, jo īpaši jauniešu vidū, viņu pazīstamākās dziesmas ir "Nāc dejot", "Krodziņš", "Signe melo" un "Šeit šeit".

1994. gadā grupa uzvarēja pašā pēdējā Mikrofona dziesmu aptaujā ar dziesmu "Nāc man līdz". Tajā pašā gadā grupa izdeva arī albumu ar nosaukumu "Nāc man līdz". Turpmāk grupa vairs neuzstājās regulāri un 1998. gadā tika izdota "Lingas" labāko dziesmu izlase. Vēl pēc 2 gadiem 2000. gadā "Linga" beidzot izdeva albumu ar jaunām dziesmām "Ieklausies vējā". Tālāk grupas darbībā atkal iestājās klusais periods, līdz 2006. gada pavasarī radio stacijās nonāca dziesma "Spārni", kas izpelnījās augstas vietas Latvijas radio topos. Dziesma "Spārni" ir no 2006. gada nogalē gaidāmā jaunā albuma.

## [izmainīt šo sadaļu] Diskogrāfija

- "..." (1989)
- "Nāc man līdz" (1994)
- "The Best Of" (1998)
- "Ieklausies vējā" (2000)

## [izmainīt šo sadaļu] Ārējās saites

- Ierakstu kompānija

Priekštecis: Bet Bet ar dziesmu "Vakara vējā" 1993 | Mikrofona aptaujas uzvarētāji ar dziesmu "Nāc man līdz" 1994 | Pēctecis: -

Saturs iegūts no "http://lv.wikipedia.org../../../l/i/n/Linga_%28grupa%29.html"

Kategorija: Latvijas mūzikas grupas

##### Views

- Raksts
- Diskusija
- Pašreizējā versija

##### Meklēt